மானாமதுரை சோமேசுவரர் கோயில்

மானாமதுரை சோமேசுவரர் கோயில் தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.

அமைவிடம்
இக்கோயில் சிவகங்கை மாவட்டத்தில் மானாமதுரை என்னுமிடத்தில் அமைந்துள்ளது. ஸ்தூலகர்ணபுரம் என்றும், சந்திரப்பட்டிணம் என்றும் இவ்வூர் முன்னர் அழைக்கப்பட்டது.

இறைவன், இறைவி
இக்கோயிலின் மூலவராக  சோமேசுவரர் உள்ளார். இங்குள்ள இறைவி ஆனந்தவல்லி ஆவார். இத்தலத்தின் மரம் வில்வம் ஆகும். மதுகூபம், சந்திர புஷ்கரணி கோயிலின் தீர்த்தங்களாகும். சித்திரையில் 10 நாள், ஆடியில் 10 நாள், ஆருத்ரா தரிசனம், அன்னாபிசேகம், பிரதோஷ நாட்கள் உள்ளிட்ட பல விழாக்கள் நடத்தப்படுகின்றன.

அமைப்பு
பஞ்ச நிலை கோபுரத்தைக் கொண்டு அமைந்துள்ள இக்கோயிலில் இத்தல நிகழ்வுகள் சிற்பமாகக் காணப்படுகின்றன.
சந்திரன் தனி சன்னதியில் உள்ளார். அவர் தன் இரு மனைவியருடன் ஒரே கல்லில் காணப்படுகிறார். மூலவர் வெண்மை நிறத்தில் காட்சியளிக்கிறார்.
சிவனுக்கு மேற்குப் பகுதியில் ரிஷபம், சூலத்துடன் கூடிய சிலை காணப்படுகிறது.   சிவன் தன்னுடைய திருவிளையாடலின்போது மாணிக்கவாசகருக்காக நரிகளை பரிகளாக மாற்ற கயிறை மாற்றித் தந்த இடம் இதுவே ஆகும். ராமர் அகத்தியரின் ஆலோசனையின்படி இங்கு வந்து மூலவரை பூசித்த பின்னர் சேது அமைத்து இலங்கைக்குச் சென்று முடி சூடியதாகக் கூறுவர். ராமர் ராவணனுடன் சண்டையிட்டபோது வானர சேனையின் பசியைப் போக்கிய தலமாகும்.

மேற்கோள்கள் 

சிவகங்கை மாவட்டத்திலுள்ள சிவன் கோயில்கள்